In nomine Domini, Henricus, Dei gratia Senonensis archiepiscopus, notum facimus præsentibus et futuris quoniam temporibus nostris quidam miles de castro...., Milo de Curteno dictus, quasi paterno et hereditario jure usur....., partem decimæ pertinentis ad ecclesiam villæ quæ dicitur Vicus-Novus, dimidiam scilicet partem decimatis annonæ, excepto quod Girardus miles particeps communi prius sumebat sibi modium unum, sex frumenti sextarios et sex.... annonæ; reliquam ipsi duo æqualiter inter se dividebant, præter quod in decima quæ dicitur de Cane, habebat Milo quartam pertem; vinum vero et alias minutas decimas inter se dividebant æqualiter. Verum Milo prædictus.... et a sapientibus viris eruditus quod decimam illam absque periculo animæ detinere non posset, accedens ad nos, deposuit eam in manu nostra rogans.... bueremus ecclesiæ Beati-Johannis evangelistæ et canonicis regularibus.... servientibus, ubi scilicet mater ipsius Milonis vidua divinis insistebat obsequiis, et frater ejus Rainaudus sepultus quiescebat. Cujus preces gratanter suscipientes, prædictæ ecclesiæ Beati-Johannis decimam illam diligenter attribuimus et perpetuo tenore firmamus habendam cum parte oblationis prædictæ ecclesiæ de Vico-Novo, quam partem a tempore prædecessoris nostri tenuerat eadem ecclesia Beati-Johannis de beneficio et elemosina Rainaudi clerici fratris supradicti cum assensu domni Daimberti archiepiscopi. Datum Senonis, in pontificali domo. Henricus, archiepiscopus, subscripsit: Simon, archidiaconus, S.; [...]dus, archidiaconus, S.; Petrus......... S.; Ansellus, archidiaconus, S.; Guilelmus, archidiaconus, S. Data, mensi novembri; anno ab Incarnatione Domini Mº Cº XXXIIIº; indictione XII; episcopatus domni Henrici anno XI; regnante Ludovico rege, anno XXV......... mon, cancellarius, S.